text: واضح رہے کہ 6ویں بین الاقوامی سیاحتی مارٹ بھارت کی ’’ایکٹ ایسٹ پالیسی‘‘ کو نمایاں کرنے میں ا ہم کردار ادا کرے گی اور اس کے توسط سے آسیان اور وسیع تر ایشیائی خطے کے ساتھ تعلقات بالیدہ ہوں گے ۔ بھارت کی معیشت تیزی سے ترقی کرتی ہوئی عالمی معیشتوں کے رابطے میں آئے گی اور بھارت کی اُبھرتی ہوئی سیاحتی منڈیاں نمایاں ہوں گی۔ عام طور پر شمال مشرقی خطے میں سیاحت کو فروغ دینے کے سلسلے میں گفت وشنید کے علاوہ اس کے تحت ایکٹ ایسٹ پالیسی کے مقاصد کو بھی فروغ دیا جائے گا۔ پینل تبادلہ خیالات کے دوران ثقافتی تعلقات کو وسیع کرنے ، عوام سے عوام کے مابین روابط کو فروغ دینے ، آسیان میں مختلف ممالک کے ساتھ روابط بڑھانے ، شمال مشرقی خطے کی ریاستوں تک رابطہ کاری بڑھانے، دیگر ممالک کے ساتھ خصوصاً ہمسایہ ممالک کے ساتھ روابط کو استوار کرنے کے سلسلے میں توجہ مرکوز کی جائے گی۔ اس طریقے سے آسیان اور شمال مشرقی خطہ ہند کے مابین، بین علاقائی سیاحت کو فروغ ملے گا۔ آئی ٹی ایم 2017 میں ڈونر کی وزارت بھی سرگرمی سے حصہ لے گی تاکہ شمال مشرقی خطے میں سیاحت کے فروغ کیلئے کی جانے والی کارروائی کے ساتھ ہم آہنگی پیدا کرسکے۔